ՀԻՄՆԱՎՈՐՈւՄ
««ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2026 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ՎԵՐԱԲԱՇԽՈՒՄ, ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2025 ԹՎԱԿԱՆԻ ԴԵԿՏԵՄԲԵՐԻ 25-Ի N 1910-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ , ԻՆՉՊԵՍ ՆԱԵՎ ՀՀ ՏԱՐԱԾՔԱՅԻՆ ԿԱՌԱՎԱՐՄԱՆ և ԵՆԹԱԿԱՌՈՒՑՎԱԾՔՆԵՐԻ ՆԱԽԱՐԱՐՈՒԹՅՈՒՆՆ ՈՒ ՀՀ ԿՐԹՈՒԹՅԱՆ, ԳԻՏՈՒԹՅԱՆ, ՄՇԱԿՈՒՅԹԻ ԵՎ ՍՊՈՐՏԻ ՆԱԽԱՐԱՐՈՒԹՅԱՆԸ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ

1. Անհրաժեշտությունը
Նախագծի ընդունումը պայմանավորված է մի շարք այլ ծրագրերի բնականոն ընթացքների ապահովման անհրաժեշտությամբ.

2. Ընթացիկ իրավիճակը և խնդիրները` 
2.1. «1004 Ոռոգման համակարգերի առողջացում» ծրագրի շրջանակներում նախատեսվում է՝
	1004-31001 «Ֆրանսիայի Հանրապետության կառավարության աջակցությամբ իրականացվող Վեդու ջրամբարի  և ոռոգման համակարգի կառուցում» միջոցառման շրջանակներում ֆինանսավորվում է Վեդու ջրամբարի և ոռոգման համակարգի կառուցման շինարարական աշխատանքների իրականացումը։ 
	2026 թվականին շարունակվել են ջրամբարի SCADA  համակարգի և հսկիչ-չափիչ սարքավորումների ծրագրային կարգաբերման, ինչպես նաև՝ գետերում ջրի ազատ հոսքի առկայության պայմաններում փականների ջրով փորձարկման աշխատանքները։ Արդյունքում՝ երկարաձգվել են կապալի և շինարարության վերահսկողության խորհրդատուի պայմանագրային ժամկետները։ 
	Աշխատանքների վերջնական ավարտը նախատեսվում է սույն թվականի սեպտեմբերին, որից հետո կապալառուին նախատեսվում է վճարել պահված ետերաշխիքային գումարների՝ ավարտական գործընթացից հետո վճարման ենթակա գումարի մի մասը։ Միաժամանակ, ընթացիկ տարում անհրաժեշտ է իրականացնել շինարարության տեխնիկական վերահսկողության խորհրդատուի 2025 թվականին մատուցած, սակայն 2026 թվականի տարեսկզբին ներկայացված-փաստաթղթավորված, ինչպես նաև՝ 2026 թվականին մատուցած ծառայությունների դիմաց համապատասխան վճարումները։ 
Հաշվի առնելով վերոգրյալը՝ ՀՀ 2026 թվականի պետական բյուջեում սույն միջոցառման համար համապատասխան վերաբաշխումների միջոցով անհրաժեշտ է ապահովել հավելյալ 650,352.0 հազ. դրամի բյուջետային միջոցներ։
	1004-31004 «Գերմանիայի զարգացման վարկերի բանկի աջակցությամբ իրականացվող Ախուրյան գետի ջրային ռեսուրսների ինտեգրված կառավարման ծրագրի շրջանակներում ջրային տնտեսության ենթակառուցվածքների հիմնանորոգում» միջոցառման շրջանակներում ֆինանսավորվում է Կապսի ջրամբարի և օժանդակ կառուցվածքների կառուցման շինարարական աշխատանքների իրականացումը։ 
Ջրամբարի կառուցման աշխատանքները նախորդ տարիներին իրականացվել էին նվազ արտադրողականությամբ՝ կապալառուն մի շարք հանգամանքներով պայմանավորված խախտել է պայմանագրային գրաֆիկով ամրագրված աշխատանքային ժամկետները և պայմանագիրը դադարեցվել է փետրվարի 2-ից։ 
Արդյունքում՝ ՀՀ 2026 թվականի պետական բյուջեում նախատեսված միջոցները մասնակի կօգտագործվեն՝ կվճարվեն միայն կատարված աշխատանքների և մատուցված ծառայությունների դիմաց վճարման ենթակա գումարները և սույն միջոցառման համար նախատեսված միջոցներից հնարավոր է 654,822.0 հազ. դրամի վերաբաշխումներ կատարել։
1004-12002 «Գերմանիայի զարգացման բանկի աջակցությամբ իրականացվող Ախուրյան գետի ջրային ռեսուրսների ինտեգրված կառավարման փուլ 1 ծրագրով Ջրաձոր գյուղի վերաբնակեցման համար ենթակառուցվածքների և բնակելի տների կառուցում» միջոցառման շրջանակներում նախատեսվում է Ջրաձոր գյուղի վերաբնակեցման համար ենթակառուցվածքների և բնակելի տների կառուցման շինարարական աշխատանքների իրականացում՝ Կապսի ջրամբարի և օժանդակ կառուցվածքների կառուցման նպատակով։
2026 թվականի փետրվարի 2-ից դադարեցվել է Կապսի ջրամբարի և օժանդակ կառուցվածքների կառուցման կապալի պայմանագիրը, իսկ Ջրաձոր գյուղի վերաբնակեցման համար ենթակառուցվածքների/բնակելի տների կառուցման հետ առնչվող նախապատրաստական աշխատանքները քննարկումների/համաձայնեցումների նոր փուլում են։ Ուստի՝ ՀՀ 2026 թվականի պետական բյուջեում նախատեսված միջոցներից հնարավոր է 4,000.0 հազ. դրամի վերաբաշխումներ կատարել։

2.2.  «1072 Ջրամատակարարաման և ջրահեռացման բարելավում» ծրագրի շրջանակներում նախատեսվում է՝
	1072-11017 «Համայնքային ենթակառուցվածքների II ծրագիր, փուլ 3 - Հայաստանի ջրամատակարարման և ջրահեռացման ենթակառուցվածք» ծրագրերի կառավարում» միջոցառման շրջանակներում իրականացվում է «Համայնքային ենթակառուցվածքների  II ծրագիր, փուլ 3 - Հայաստանի ջրամատակարարման և ջրահեռացման ենթակառուցվածքեր» ծրագրի համակարգումն ու ղեկավարումը։  
Ծրագրի իրականացման տարբեր փուլերում գտնվող շինարարական աշխատանքների շինթույլտվությունների ժամկետների երկարաձգման և նոր շինթույլտվությունների ձեռքբերման դիմաց անհրաժեշտ վճարումների կատարման համար սույն միջոցառման «4822 - Հարկեր, պարտադիր վճարներ և տույժեր, որոնք կառավարման տարբեր մակարդակների կողմից կիրառվում են միմյանց նկատմամբ» հոդվածով անհրաժեշտ է ևս շուրջ 4,000.0 հազ. դրամ, որն առաջարկում ենք ապահովել ՀՀ 2026թ. պետական բյուջեում համապատասխան վերաբաշխման միջոցով։	

2.3.  «Դպրոցների սեյսմիկ անվտանգության մակարդակի բարձրացման ծրագիր» ծրագրի շրջանակներում նախատեսվում է՝

	1189-12003 «Ասիական զարգացման բանկի աջակցությամբ իրականացվող դպրոցների սեյսմիկ պաշտպանության ծրագրի լրացուցիչ ֆինանսավորման շրջանակներում ՀՀ դպրոցների սեյսմիկ անվտանգության բարելավմանն ուղղված միջոցառումներ»  միջոցառման «5134 - Նախագծահետազոտական ծախսեր» հոդվածով 2025 թվականին մատուցված խորհրդատվական ծառայությունների դիմաց վճարումների մի մասը կատարվել է 2026 թվականի տարեսկզբին։ Արդյունքում՝ հաշվի առնելով նաև փոխարժեքային տատանումները, ՀՀ 2026 թվականի պետական բյուջեում այս կապակցությամբ անհրաժեշտ է ավելացնել շուրջ 4,470.0 հազ. դրամ բյուջետային միջոցներ՝ նախատեսված բոլոր վճարային պարտավորությունները պատշաճ կատարելու համար։
    Միաժամանակ  հայտնում ենք, որ ՀՀ կառավարության որոշման նախագիծը մշակվել է՝ 04․12․2025 թվականի թիվ 1761-Ն որոշման 38-րդ կետի 3-րդ ենթակետի նկատառմամբ՝ համաֆինանսավորման միջոցները ուղղվում են ՀՀ կառավարության պահուստային ֆոնդ/և ապա վերաբաշխվում ։

3. Նախագծի մշակման գործընթացում ներգրավված ինստիտուտները և անձինք
Նախագիծը մշակվել է ՀՀ տարածքային կառավարման և ենթակառուցվածքների նախարարության և Հայաստանի տարածքային զարգացման հիմնադրամի կողմից։
4. Տեղեկատվություն լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին. 
Որոշման նախագծի ընդունումը Հայաստանի Հանրապետության պետական բյուջեի եկամուտների ու ծախսերի լրացուցիչ նվազեցում չի առաջացնում:
5. Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին
Որոշման նախագծի ընդունմամբ այլ իրավական ակտերում փոփոխություններ և/կամ լրացումներ կատարելու անհրաժեշտություն չկա:
7. Ակնկալվող արդյունք
Նախագծի ընդունմամբ կապահովվի Հայաստանի տարածքային զարգացման հիմնադրամի կողմից իրականացվող մի շարք ծրագրերով նախատեսված միջոցառումների բնականոն ընթացքը։

8.Կապը ռազմավարական փաստաթղթերի հետ.
«Նախագիծը բխում է ՀՀ «Կառավարության 2021-2026թթ. ծրագիր» ռազմավարական փաստաթղթի դրույթ
